รัฐบาลจีนมอบเงินอัดฉีด 2.76 ล้านบาทให้ หลี่นา 
รัฐบาลจีนมอบเงินอัดฉีดจำนวน 2.76 ล้านบาทให้แก่ หลี่ นา นักเทนนิสจีน เนื่องจากการสร้างชื่อเสียงให้กับประเทศ โดยหลี่ นา สร้างผลงานได้อย่างยอดเยี่ยมด้วยการคว้ารองแชมป์ออสเตรเลียน โอเพ่น แกรนด์สแลมรายการแรกของปี และสร้างประวัติศาสตร์เป็นนักเทนนิสจีนคนแรกที่คว้าแชมป์เฟร้นช์ โอเพ่น มาครองด้วยการเอาชนะฟรานเชสก้า สเคียโวเน่ แชมป์เก่าเมื่อต้นเดือนมิถุนายนที่ผ่านมาล่าสุด หลี่ นา ซึ่งเดินทางกลับไปพักผ่อนที่บ้านเกิด หลังจากตกรอบ 2 เทนนิสวิมเบิลดัน โดยให้สัมภาษณ์ว่า ความสำเร็จของเธอไม่ได้เป็นของเธอแต่เพียงผู้เดียวเท่านั้น แต่ยังเป็นของชาวจีนทุกคน และหากไม่ได้รับการสนับสนุนจากรัฐบาล รวมทั้งโค้ชทุกคนแล้ว เธอคงไม่สามารถนำความสำเร็จอย่างที่เป็นอยู่มาให้แก่ชาวจีนทุกคนได้สำหรับหลี่ นา วัย 28 ปี รั้งอันดับ 6 ของโลกจากการประกาศอันดับนักเทนนิสโลกของดับเบิลยูทีเอเมื่อวันจันทร์ที่ผ่านมา
 รัฐบาลจีนมอบเงินอัดฉีดจำนวน 2.76 ล้านบาทให้แก่ หลี่ นา นักเทนนิสจีน ซึ่งสร้างประวัติศาสตร์เป็นนักเทนนิสจีนคนแรกที่คว้าแชมป์แกรนด์สแลมมาครอง
จีน,นักเทนนิส,หลี่นา,เงินอัดฉีด,แกรนด์สแลม